ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
கிராமப்புற அசாமில் வருடாந்திர வெள்ளம் ஏற்படுத்தக்கூடிய சிரமங்களுக்கிடையேயான வாழ்க்கையை எங்கள் திரைப்படம் ‘தி பிரிட்ஜ்’ பிரதிபலிக்கிறது: கிரிபால் கலிதா
இயக்குநர் திரு கிரிபால் கலிதாவின் அசாமிய மொழித் திரைப்படமான ‘தி பிரிட்ஜ்’, அசாமில் உள்ள கிராமங்களில் ஒவ்வொரு வருடமும் வெள்ளப்பெருக்குகள் ஏற்படுத்தும் பாதிப்புகளை வெளிச்சத்திற்கு கொண்டு வருகிறது.
“இந்தப் பிரச்சினைக்கு தீர்வு இருப்பதாகத் தெரியவில்லை. கிராமப்புற அசாம் விவசாயி ஒருவரின் மகனான நான் இதை எதிர்கொண்டிருக்கிறேன்,” என்று கோவாவில் நடைபெறும் 51-வது இந்திய சர்வதேச திரைப்பட விழாவில் இன்று ஏற்பாடு செய்யப்பட்ட பத்திரிகையாளர் சந்திப்பொன்றில் கலிதா கூறினார்.
அவரது திரைப்படம் 51-வது இந்திய சர்வதேசத் திரைப்பட விழாவில் இந்திய பனோரமா பிரிவில் தேர்ந்தெடுக்கப்பட்டுள்ளது.
51-வது இந்திய சர்வதேச திரைப்பட விழாவின் இந்திய பனோரமா திரைப்படமல்லா பிரிவில் திரையிடுவதற்காக தேர்ந்தெடுக்கப்பட்ட 2019-ஆம் ஆண்டு ஆவணப்படமான ‘100 இயர்ஸ் ஆஃப் கிரிஸோஸ்டோம் - எ பயோகிராஃபிக்கல் ஃபிலிம்’-இன் இயக்குநரும் தேசிய விருது பெற்ற இயக்குநர் மற்றும் திரை எழுத்தாளருமான திரு பிளெஸ்ஸி இபே தாமசும் பத்திரிகையாளர் சந்திப்பில் பங்கேற்றார்.
சுயாதீனப் பட இயக்குநரான திரு கலிதா நாடகப் பின்னணியில் இருந்து வந்தவர். பெரும்பாலும் புதுமுகங்களையே தனது திரைப்படத்தின் நடிகர்களாகவும், தொழில்நுட்ப கலைஞர்களாகவும் தேர்ந்தெடுத்திருந்தார்.
தனது மாநிலம் எதிர்கொள்ளும் சிக்கல்களை குறித்துப் பேசிய அவர், சிறப்பான வேலைவாய்ப்புகளுக்காக இதரப் பகுதிகளுக்கு இடம் பெயரும் உள்ளூர் மக்களால் அசாமின் பொருளாதார வளர்ச்சி பாதிக்கப்படுவதாகக் கூறினார்.
சிறுபான்மையினர் நலன் அமைச்சகம்
தேசிய சிறுபான்மையின ஆணையத்தின் தலைவர் திரு இக்பால் சிங் லால்புரா புதுதில்லியில் ஆணையத்தின் கூட்டத்தை நடத்தினார்.
317 புகார்களை என்சிஎம் தீர்த்து வைத்துள்ளது: ஜுன் 30, 2022 முதல் 20 செப்டம்பர் 2022 வரையிலான காலகட்டத்தில் 13 வழக்குகள் விசாரிக்கப்பட்டுள்ளன
தேசிய சிறுபான்மை ஆணையத்தின் மாதாந்திரக் கூட்டம் இன்று புதுதில்லியில் அதன் தலைவர் திரு இக்பால் சிங் லால்புரா தலைமையில் நடைபெற்றது. இந்தக் கூட்டத்தின் போது அனைத்து மூத்த அதிகாரிகளுடன் ஆணையத்தின் துணைத்தலைவரும் உறுப்பினர்களும் கலந்து கொண்டனர். இந்தக் கூட்டத்தின்போது ஆணையம் தொடர்பான முக்கியப் பிரச்சனைகள் விவாதிக்கப்பட்டன.
30 ஜுன் 2022 முதல் 20 செப்டம்பர் 2022 வரை தேசிய சிறுபான்மையினர் ஆணையம் 511 புகார்களைப் பெற்றுள்ளது. இதில் 317 புகார்கள் தீர்க்கப்பட்டுள்ளன. மீதியுள்ள 194 புகார்கள் தொடர்பாக நடவடிக்கை எடுக்கப்படுகிறது.
இதே காலகட்டத்தில் தேசிய சிறுபான்மையின ஆணையம் 13 புகார்களை நேரிடையாக விசாரித்து உரிய வழிமுறைகளை வழங்கி பிரச்சனைகளை தீர்த்து வைத்துள்ளது.
இந்த தகவலை மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
இளைஞர் நலன் மற்றும் விளையாட்டு அமைச்சகம்
டோக்கியோ பாராலிம்பிக் போட்டியில் பதக்கம் வென்றவர்களுக்கு மத்திய விளையாட்டுத்துறை அமைச்சர் திரு அனுராக் தாகூர் பாராட்டு
பாராலிம்பிக் போட்டியில் பதக்கங்கள் பெற்ற சுமித் ஆன்டில் , தேவேந்திர ஜஜாரியா , யோகேஷ் கதுனியா  மற்றும் ஷரத் குமார்  ஆகியோரை புதுதில்லியில் இன்று மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர் பாராட்டினார்.
இந்நிகழ்ச்சியில் இத்துறை இணையமைச்சர் திரு நிஷித் பிரமானிக், விளையாட்டுத்துறை செயலாளர் திரு ரவி மிட்டல் மற்றும் அதிகாரிகளும் கலந்து கொண்டனர்.
இந்நிகழ்ச்சியில் பேசிய மத்திய அமைச்சர் திரு அனுராக், ‘‘நமது பாராலிம்பிக் வீரர்களின் சிறப்பான செயல்பாட்டால், இந்தியா பரவசம் அடைகிறது. இதற்கு முந்தைய பாராலிம்பிக் போட்டிகளில் பெற்ற பதக்கங்களை நாம் ஏற்கனவே சமன் செய்து விட்டோம். பாராலிம்பிக் வீரர்கள் இந்தியாவின் கௌரவம். இந்திய பாராலிம்பிக் வீரர்களின் மிகச் சிறப்பான செயல்பாடு, இந்தியாவை பெருமையடைய மட்டும் செய்யவில்லை, ஒவ்வொரு கனவையும் நனவாக்க முடியும் என்ற தைரியத்தை அளித்துள்ளது’’ என்றார்.
டோக்கியோ பாராலிம்பிக் போட்டிக்கு, இந்தியா இதுவரை இல்லாத அளவில் மிகப் பெரிய குழுவை அனுப்பியது. அவர்கள் தங்களின் மிகச் சிறப்பான ஆட்டத்தை வெளிப்படுத்தி இரட்டை இலக்க அளவில் பதக்கங்களை வென்றுள்ளனர். இந்த பாராலிம்பிக் வீரர்கள், இன்று ஒவ்வொருவருக்கும் ஊக்கம் அளிப்பவர்களாக உள்ளனர். விளையாட்டு மற்றும் விளையாட்டு வீரர்களை ஊக்குவிப்பதில், பிரதமர் திரு நரேந்திர மோடி காட்டிய ஆர்வம், நமது விளையாட்டு வீரர்களை சிறப்பாக விளையாட ஊக்குவித்தது.
பாராலிம்பிக் வீரர்களின் கலந்துரையாடலின் போது, ‘‘விளையாட்டு வீரர்களுடன் கலந்துரையாடி அவர்களை ஊக்குவிப்பதில் நாட்டின் பிரதமர் தனிப்பட்ட முறையில் ஆர்வம் காட்டியது இதற்கு முன் நடைபெறாத சம்பவம்’’ என்று விளையாட்டு வீரர்கள் கூறினர். பிரதமரின் ஊக்குவிப்பால்தான், விளையாட்டு வீரர்களின் நம்பிக்கை இந்த முறை முற்றிலும் வித்தியாசமாக இருந்தது என விளையாட்டு வீரர்கள் உணர்ந்தனர். அவர்களுக்கு அளிக்கப்பட்ட நிதியுதவி மற்றும் வசதிகள் காரணமாக, அரசு அளித்த ஆதரவு, தங்களது மனஉறுதிக்கு பெரும் ஊக்கமளித்ததாக விளையாட்டு வீரர்கள் தெரிவித்தனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751719
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 141.37 கோடியைக் கடந்தது
கடந்த 24 மணிநேரத்தில் 32 லட்சத்திற்கும் அதிகமான டோஸ்கள் கொடுக்கப்பட்டுள்ளன
மீட்பு விகிதம் தற்போது 98.40% ஆக உள்ளது, இது மார்ச் 2020 க்குப் பிறகு அதிகபட்சமாக உள்ளது
கடந்த 24 மணி நேரத்தில் 6,987 புதிய வழக்குகள் பதிவாகியுள்ளன
இந்தியாவின் ஆக்டிவ் கேஸ்லோட் தற்போது 76,766.
கடந்த 42 நாட்களில் வாராந்திர நேர்மறை விகிதம்  1%க்கும் குறைவு
நாட்டில் கடந்த 24 மணி நேரத்தில் 32,90,766 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 141.37 கோடியைக்  கடந்தது. 1,50,19,426 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 7,091 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,42,30,354. ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.40 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும்.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 59 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 6,987 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 76,766 ஆக உள்ளது;
நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.22 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 9,45,455 கொவிட் பரிசோதனைகள் செய்யப்பட்டன. இதுவரை சுமார் 67.19 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 42 நாட்களில் 1 சதவீதத்திற்கும் குறைவாக நீடித்து, தற்போது 0.62 சதவீதமாக உள்ளது. தினசரித் தொற்று விகிதம் 0.74 சதவீதமாக பதிவாகியுள்ளது. இந்த எண்ணிக்கை தொடர்ந்து 83 நாட்களாக 2 சதவீதத்திற்குக் கீழே 118 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785233
பிரதமர் அலுவலகம்
பத்ம விருதுகள் வழங்கும் விழாவில் கலந்து கொண்ட பிரதமர்
குடியரசுத் தலைவர் மாளிகையில் நடைபெற்ற பத்ம விருதுகள் வழங்கும் விழாவில் பிரதமர் திரு.நரேந்திர மோடி கலந்து கொண்டார்.
இது குறித்து பிரதமர் வெளியிட்டுள்ள ட்விட்டர் பதிவில், "இன்றைய பத்ம விருதுகள் வழங்கும் விழா, மக்கள் மத்தியில் சிறப்பாக பணியாற்றி விருது பெற்றவர்களுடன் உரையாட மற்றொரு சிறந்த வாய்ப்பாக அமைந்தது" எனக் குறிப்பிட்டுள்ளார்.
தொலைதொடர்பு மற்றும் தகவல் தொழில்நுட்ப அமைச்சகம்
“அக்னி வீரர்களை சேவைக்குப் பின் பயன்படுத்துவது – தொலை தொடர்புத்துறையின் முன்முயற்சி”
மத்திய அரசால் அறிவிக்கப்பட்ட அக்னிபத் திட்டத்தின் கீழ், ஆயுதப்படைகளில் பணி புரியும் அக்னி வீரர்களின் நான்காண்டு சேவைக்குப் பின் அவர்களை பணியில் ஈடுபடுத்துவது குறித்து தொலை தகவல் தொடர்புத்துறை, தொலை தகவல் தொடர்பு சேவை வழங்குவோருடனான கூட்டத்தை இன்று நடத்தியது. அக்னி வீரர்களின் திறமை, கட்டுப்பாடு, பெற்ற தொழில்திறன்கள் ஆகியவற்றை தொலைதகவல் தொடர்புத்துறையில் குறிப்பாக தொலை தகவல் தொடர்பு சேவைகளில் எவ்வாறு பயன்படுத்துவது என்பதற்கான வழிமுறைகள் பற்றி இந்தக் கூட்டத்தில் விவாதிக்கப்பட்டது.
தொலை தகவல் தொடர்பு சேவை வழங்கும் அனைத்து நான்கு நிறுவனங்களின்  பிரதிநிதிகளும் தொலை தகவல் தொடர்புத் துறையின் மூத்த அதிகாரிகளும் இந்தக் கூட்டத்தில் கலந்துகொண்டனர். சஞ்சார் பவனில் நடைபெற்ற கூட்டத்திற்கு தொழில்நுட்ப பிரிவு உறுப்பினர் தலைமை தாங்கினார்.
அக்னி வீரர்களுக்கான வேலைவாய்ப்புக்கு சில பகுதிகள் விவாதத்தின் போது கண்டறியப்பட்டன. கண்ணாடி இழை பராமரிப்பு, குளிர்சாதனங்கள் பராமரிப்பு, கடைக்கோடிக்கு தொடர்பளிக்கும் அடிப்படைக் கட்டமைப்பு வழங்குதல், வீடுகளுக்கு கண்ணாடி இழை அமைத்தல் போன்றவை இதில் அடங்கும். இந்தத் திட்டத்தின் மூலம் கிடைக்கின்ற பயிற்சி பெற்ற, திறன் மிக்க கட்டுப்பாடான இளைஞர்கள், தொலை தகவல் தொடர்புத்துறை உட்பட நாட்டிற்கு சொத்தாக இருப்பார்கள் என்பதை தொலை தகவல் தொடர்பு சேவை வழங்குவோர் ஒப்புக்கொண்டனர்.
(Visitor Counter : 125
நிதி அமைச்சகம்
தேர்தல் கடன் பத்திர திட்டம் 2018
பாரத ஸ்டேட் வங்கி கிளைகளில் தேர்தல் கடன்பத்திரங்கள் விற்பனை
தேர்தல் கடன்பத்திர திட்டம் குறித்து அரசிதழ் அறிவிக்கை எண் 20, 2, ஜனவரி 2018-ல் மத்திய அரசு அறிவித்துள்ளது. இத்திட்ட விதிகளின்படி தேர்தல் கடன் பத்திரங்களை  அரசிதழ் அறிவிக்கையின்படி) இந்திய குடிமகனாக அறிவிக்கப்பட்டவர் தனி நபராகவோ, அல்லது மற்றவர்களுடன் கூட்டாகவோ தேர்தல் கடன் பத்திரங்களை வாங்கலாம்.
29ஏ மக்கள் பிரதிநிதித்துவச் சட்டம், 1951ன் கீழ்  பதிவு செய்யப்பட்ட அரசியல் கட்சிகள், கடைசியாக நடைபெற்ற நாடாளுமன்ற தேர்தலில் அல்லது மாநில சட்டமன்ற தேர்தலில் பதிவான வாக்குகளில் ஒரு சதவீதத்திற்கும் குறையாமல் வாக்குகளை பெற்ற கட்சிகள் மட்டுமே தேர்தல் கடன் பத்திரங்களை வாங்க தகுதி படைத்தவையாகும். தகுதி பெற்ற அரசியல் கட்சிகள் தங்களது வங்கி கணக்கில், அங்கீகாரம் பெற்ற வங்கியில் தேர்தல் கடன் பத்திரங்களை ரொக்கமாக மாற்றிக் கொள்ளலாம்.
மேலும் விவரங்களுக்கு www.pib.gov.in என்ற வலைதளப்பக்கத்தைப் பார்க்கவும்.
பெட்ரோலியம் மற்றம் இயற்கை எரிவாயு அமைச்சகம்
தற்சார்பு இந்தியாவை உருவாக்க விஞ்ஞானிகள் புதுமையை கண்டுபிடித்து போட்டியை உருவாக்க வேண்டும்: மத்திய அமைச்சர் திரு தர்மேந்திர பிரதான் வேண்டுகோள்
தற்சார்பு இந்தியாவை உருவாக்க, விஞ்ஞானிகள் புதுமையை கண்டுபிடித்து போட்டியை ஏற்படுத்த வேண்டும் என விஞ்ஞானிகளுக்கு மத்திய பெட்ரோலியத்துறை அமைச்சர் திரு தர்மேந்திர பிரதான் வேண்டுகோள் விடுத்துள்ளார்.
ஆறாவது இந்திய சர்வதேச அறிவியல் திருவிழா 2020-ஐ, அறிவியல் தொழில்நுட்பம், புவி அறிவியல், சுகாதாரத்துறை ஆகிய அமைச்சகங்கள் நடத்துகின்றன. இதற்கான முன்னோட்ட நிகழ்ச்சி ‘‘தற்சார்பு இந்தியா மற்றும் உலகளாவிய நலன்’’ என்ற தலைப்பில் நடந்தது.
இந்நிகழ்ச்சியில் அமைச்சர் திரு தர்மேந்திர பிரதான் பேசியதாவது:
உலகளவில் போட்டி போடும் விதத்தில் புதியவைகளை விஞ்ஞானிகள் உருவாக்க வேண்டும். சமூக வளர்ச்சியில் அறிவியல் மற்றும் புதுமையின் பங்கு முக்கியமானது. அனைத்து துறைகளிலும், நமது அறிவியல் அறிவு மற்றும் புதுமையை மேம்படுத்தி வலுப்படுத்த வேண்டும் என்பதை கொவிட்-19 தொற்று நிருபித்துள்ளது.
தற்சார்பு இந்தியா திட்டம், சொந்த தேவையை மட்டும் நிறைவேற்றுவதில்லை, அது உலக சமுதாயத்தின் நம்பிக்கையாக உள்ளது. யாதும் ஊரே யாவரும் கேளீர் என்ற பொருள்படும் வகையிலான வசுதைவஹ குடும்பகம் என்ற உணர்வை ஏற்படுத்தும். சமூக, பொருளாதார மேம்பாட்டுக்கு அறிவியல் மற்றும் தொழில்நுட்பத்தை சரியாக பயன்படுத்தாமல், இந்தியாவின் தற்சார்பு முயற்சியை அடைய முடியாது என பிரதமர் கூறியுள்ளார். வலுவான ஆராய்ச்சி மற்றும் மேம்பாடு சூழல் மூலம் மிகச் சிறந்த தயாரிப்புகளையும்,சேவைகளையும் நாம் முடியும். நமது பழங்கால பாரம்பரியத்துடன், நவீன அறிவியல் மற்றும் கணிதத்தை ஒன்றிணைத்து நமது விஞ்ஞானிகள் புதுமைகளை படைத்து சாதிக்க வேண்டும்.
விண்வெளி ஆராய்ச்சி, வேளாண்மை, மருத்துவம் ஆகிய துறைகளில் சிறந்து விளங்கும் நமது விஞ்ஞானிகள், தொழில் மற்றும் சமூக பிரச்னைகளுக்கும் தீர்வு காண வேண்டும்.
இவ்வாறு அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1678524
விவசாயத்துறை அமைச்சகம்
வேளாண் மற்றும் விவசாயிகள் நலத் துறைக்கான நிதிநிலை கடந்த ஆறு ஆண்டுகளில் ஆறு மடங்குக்கும் அதிகமாக உயர்ந்துள்ளது: திரு ஹர்தீப் சிங் புரி
வேளாண் மற்றும் விவசாயிகள் நலத்துறைக்கான பட்ஜெட் கடந்த ஆறு ஆண்டுகளில் ஆறு மடங்குக்கும் அதிகமாக உயர்ந்துள்ளது என்று மத்திய அமைச்சர் திரு ஹர்தீப் சிங் புரி தெரிவித்துள்ளார்.
உற்பத்திச் செலவைக் காட்டிலும் குறைந்த பட்ச ஆதரவு விலை ஒன்றரை மடங்கு அதிகமாக அதிகரிக்கப்பட வேண்டும் என்ற சுவாமிநாதன் குழுவின் பரிந்துரைகளை பிரதமர் திரு நரேந்திர மோடி அமல்படுத்தி உள்ளார் என்று அவர் மேலும் கூறினார்.
2009 முதல் 2014 வரையிலான காலகட்டத்துடன் ஒப்பிடும்போது 2014 முதல் 2019-ஆம் வருடம் வரை குறைந்தபட்ச ஆதரவு விலையில் கொள்முதல் செய்வதற்காக செலவிடப்பட்ட தொகை 85 சதவீதம் உயர்ந்துள்ளதாக அமைச்சர் தெரிவித்தார்.
2013-14-ஆம் வருடத்துடன் ஒப்பிடும் போது 2020-21-ஆம் ஆண்டில் முக்கியமான அனைத்து பயிர்களின் குறைந்தபட்ச ஆதரவு விலை 40 சதவீதம் முதல் 70 சதவீதம் வரை உயர்ந்துள்ளது.
குறைந்தபட்ச ஆதரவு விலையில் பஞ்சாப் மாநிலத்தில் இந்த வருடம் செய்யப்பட்டுள்ள நெல் கொள்முதல் கடந்த வருடத்தை விட 25 சதவீதம் அதிகம் என்றும் இந்த வருடம் நிர்ணயிக்கப்பட்ட இலக்கை விட 20 சதவீதம் அதிகம் என்றும் அமைச்சர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683793
----
(Visitor Counter : 122
சுற்றுச்சூழல் மற்றும் வனத்துறை அமைச்சகம்
தேசிய தூய்மையான காற்று திட்டத்தின் கீழ் தமிழகத்திற்கு மொத்தம் ரூ 233 கோடி ஒதுக்கீடு
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு அஷ்வினி குமார் சவுபே கீழ்காணும் தகவல்களை வழங்கினார்.
காற்றின் தரத்தை மேம்படுத்துவதற்கான நகரம் சார்ந்த செயல் திட்டங்களை செயல்படுத்துவதற்கு ஆதரவாக தேசிய தூய்மையான காற்று திட்டத்தின் கீழ் நிதி வெளியிடப்படுகிறது. கண்காணிப்பு வலையமைப்பின் விரிவாக்கம், கட்டுமானம் மற்றும் இடிப்பு கழிவு மேலாண்மை வசதிகள், மோட்டார் பொருத்தப்படாத போக்குவரத்து உள்கட்டமைப்பு, பசுமை இயக்க மண்டலம், இயந்திர தெரு துடைப்பான்களின் பயன்பாடு, உரம் தயாரிக்கும் அலகுகள் போன்றவை இத்திட்டத்தில் அடங்கும்.
தேசிய தூய்மையான காற்று திட்டத்தின் கீழ், மத்திய அளவிலான வழிகாட்டுதல் குழு, கண்காணிப்புக் குழு மற்றும் அமலாக்கக் குழு ஆகியவை அமைக்கப்பட்டு, செயலாக்க முன்னேற்றம் குறித்து அவ்வப்போது ஆய்வு நடத்தப்படுகிறது.
மேலும், தலைமைச் செயலாளர் தலைமையில் மாநில அளவிலான வழிகாட்டுதல் குழு; சுற்றுச்சூழல் துறை முதன்மை செயலாளர் தலைமையில் கண்காணிப்பு குழு; நகர/மாவட்ட அளவிலான அமலாக்கக் குழு உள்ளிட்டவையும் செயல்படுகின்றன. தேசிய தூய்மையான காற்று திட்டத்தின் செயல்பாடுகளின் முன்னேற்றத்தை அவ்வப்போது இவை மதிப்பாய்வு செய்கின்றன.
தேசிய தூய்மையான காற்று திட்டத்தின் கீழ் தமிழ்நாட்டிலுள்ள தூத்துக்குடிக்கு 2021 மார்ச் 31 வரை ரூ 3.06 கோடி ஒதுக்கப்பட்டுள்ளது. 15-வது நிதி ஆணையத்தின்  பரிந்துரையின் படி சென்னைக்கு ரூ 181 கோடி, மதுரைக்கு ரூ 31 கோடி மற்றும் திருச்சிராப்பள்ளிக்கு ரூ 21 கோடி என தமிழ்நாட்டிற்கு மொத்தம் ரூ 233 கோடி ஒதுக்கீடு செய்யப்பட்டுள்ளது.
காற்று தர நிதியின் கீழ் சென்னைக்கு ரூ 91 கோடி, மதுரைக்கு ரூ 15 கோடி மற்றும் திருச்சிராப்பள்ளிக்கு ரூ 11 கோடி என தமிழ்நாட்டிற்கு மொத்தம் ரூ 117 கோடி ஒதுக்கீடு செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813171
பிரதமர் அலுவலகம்
பைசாகி திருநாளை முன்னிட்டு பிரதமர் நாட்டு மக்களுக்கு வாழ்த்து
பிரதமர் திரு.நரேந்திர மோடி, பைசாகி திருநாளை முன்னிட்டு நாட்டு மக்களுக்கு நல்வாழ்த்துகளைத் தெரிவித்துள்ளார்.
பிரதமர் சுட்டுரை வாயிலாக வெளியிட்டுள்ள செய்தியில், “பைசாகி திருநாள், அனைவரின் வாழ்க்கையிலும், மகிழ்ச்சியையும், வளத்தையும் கொண்டு வரட்டும். இந்தப் பண்டிகை இயற்கையுடனும், கடினமாக உழைக்கும் நமது விவசாயிகளுடனும் சிறப்பான தொடர்பைக் கொண்டிருக்கிறது. நமது வயல்வெளிகள் செழித்து நிறையட்டும். நமது பூமியைப் பாதுகாப்பதற்கு இந்தத் திருநாள் நமக்கு ஊக்கமளிக்கட்டும்” என்று கூறியுள்ளார்.
ஆயுஷ்
ஆயுர்வேத மருத்துவத் திட்ட சிறப்பு மையங்களின் நிலை
ஆயுர்வேத மருத்துவத் திட்ட சிறப்பு மையக் கூறுகளின் கீழ், தகுதியுள்ள தனிப்பட்ட நிறுவனங்கள்/நிறுவனங்களுக்கு அவற்றின் செயல்பாடுகள் மற்றும் வசதிகள் அடிப்படையில் ஆயுஷ் ஆராய்ச்சி மற்றும் மேம்பாட்டு நடவடிக்கைகளுக்காக நிதி உதவி வழங்கப்படுகிறது. ஆயுர்வேத மருத்துவத் திட்ட சிறப்பு மையக் கூறுகளின் நோக்கங்கள் பின்வருமாறு: -
i. அரசு மற்றும் அரசு சாரா துறைகளில் உள்ள புகழ்பெற்ற ஆயுஷ் மற்றும் அலோபதி நிறுவனங்களில் மேம்பட்ட/சிறப்பு வாய்ந்த ஆயுஷ் மருத்துவ சுகாதாரப் பிரிவை நிறுவுவதற்கு ஆதரவளிக்க.
ii. கல்வி, தொழில்நுட்பம், ஆராய்ச்சி மற்றும் புத்தாக்கம், தேசிய மற்றும் சர்வதேச அளவில் ஆயுஷை மேம்படுத்துவதற்குத் தேவையான பிற துறைகளில் ஆயுஷ் நிபுணர்களின் திறன்களை வலுப்படுத்த, புகழ்பெற்ற நிறுவனங்களின் செயல்பாடுகள் மற்றும் வசதிகளை நிறுவுதல் மற்றும் மேம்படுத்துவதற்கு ஆக்கப்பூர்வமான மற்றும் புதுமையான திட்டங்களை ஆதரித்தல்.
iii. நன்கு நிறுவப்பட்ட கட்டிடங்கள் மற்றும் உள்கட்டமைப்பைக் கொண்ட மதிப்புமிக்க நிறுவனங்களுக்கான ஆக்கப்பூர்வமான மற்றும் புதுமையான திட்டங்களை ஆதரிப்பது மற்றும் சிறப்பு மையத்தின் நிலைக்கு உயர ஆயுஷ் அமைப்புகளுக்காகப் பணியாற்ற விரும்புவது.
ஆயுஷ் மருத்துவத் திட்ட சிறப்பு மையத்தின் கீழ், ஒரு அமைப்பு/நிறுவனத்திற்கு அதிகபட்சமாக அனுமதிக்கும் நிதி உதவி என்பது, அதிகபட்சமாக மூன்று ஆண்டுகளுக்கு ரூ.10 கோடியாகும்.
ஆயுஷ் அமைச்சர் திரு சர்பானந்த சோனாவால் இன்று மாநிலங்களவையில் எழுத்துபூர்வமாக அளித்த பதிலில் இந்தத் தகவலைத் தெரிவித்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
நாட்டில் சூரிய சக்தி திறனை அதிகரிக்க மத்திய அரசு மேற்கொண்டுள்ள முக்கிய நடவடிக்கைகள்
நாட்டில் சூரிய சக்தி திறனை அதிகரிக்க மத்திய அரசு பல்வேறு முக்கிய நடவடிக்கைகளை மேற்கொண்டுள்ளதாக மத்திய எரிசக்தி, புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் கூறியுள்ளார்.
மாநிலங்களவையில் இன்று எழுத்து மூலம் அளித்த பதிலில், கட்டடங்களின் மேற்கூரைகளில் சூரியசக்தி, தகடுகளை அமைத்து மின்சார உற்பத்தி செய்வதற்கு உரிய பல்வேறு ஊக்குவிப்பு நடவடிக்கைகளை அரசு மேற்கொண்டுள்ளதாக தெரிவித்ததுடன், அவற்றை பட்டியலிட்டுள்ளார்.
சூரியசக்தி மூலம் மின்சார உற்பத்திக்கான சலுகைகள் அளிக்கப்பட்டு வருவதையும் அது தொடர்பான விதிமுறைகள் வெளியிடப்பட்டு பல்வேறு ஊடகங்கள் மூலம் பொது மக்களின் விழிப்புணர்ச்சியை தூண்டும் நடவடிக்கைகள் மேற்கொள்ளப்பட்டுள்ளதாகவும் அவர் தெரிவித்துள்ளார்.
பிரதமர் அலுவலகம்
மகாத்மா ஜோதிபா ஃபுலேயின் பிறந்த நாளில் பிரதமர் மரியாதை
மிகச்சிறந்த சமூக சீர்திருத்தவாதியான மகாத்மா ஜோதிபா ஃபுலேயின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். சமூக நீதி மற்றும் ஒடுக்கப்பட்டோருக்கு அதிகாரம் அளிப்பதில் அவர் ஆற்றிய அளப்பரிய பங்களிப்பையும் திரு மோடி நினைவு கூர்ந்தார். மகாத்மா ஜோதிபா ஃபுலே பற்றிய தனது எண்ணங்களையும் ஒரு சிறிய வீடியோ மூலம் திரு மோடி பகிர்ந்துள்ளார்.
பிரதமர் வெளியிட்டுள்ள ட்விட்டர் பதிவு வருமாறு;
"மகாத்மா ஃபுலே-யின் பிறந்தநாளில், நான் அவருக்கு தலைவணங்குகிறேன், சமூக நீதி மற்றும் ஒடுக்கப்பட்டோருக்கு அதிகாரம் அளிப்பதில் அவர் ஆற்றிய அளப்பரிய பங்களிப்பை நினைவு கூர்கிறேன். அவரது எண்ணங்கள் கோடிக்கணக்கானோருக்கு நம்பிக்கையையும் வலிமையையும் அளிக்கின்றன."
வணிகம் மற்றும் தொழில்துறை அமைச்சகம்
2013-14-ம் ஆண்டில் இருந்து நாட்டின் மருந்துகள் ஏற்றுமதி 103% வளர்ச்சி அடைந்துள்ளது
நாட்டின் மருந்து ஏற்றுமதி 2013-14-ம் ஆண்டில் இருந்து 103% வளர்ச்சி அடைந்துள்ளது. 2013-14-ம் ஆண்டில் தொன்னூறாயிரத்து 415 கோடி ரூபாயாக இருந்த அவற்றின் ஏற்றுமதி, கடந்த 2021-22-ம் ஆண்டில் ஒரு லட்சத்து எண்பத்து மூன்றாயிரத்து 422 கோடி ரூபாயாக அதிகரித்துள்ளது. முன்னெப்போதும் இல்லாத வகையில் கடந்த 2021-22-ம் ஆண்டில் மருந்து ஏற்றுமதியில் சாதனை படைத்து அத்துறையில் சிறப்பான செயல்திறனை வெளிப்படுத்திய ஆண்டாக அமைந்தது. கடந்த 8 ஆண்டுகளில் ஏறக்குறைய 10 பில்லியன் அமெரிக்க டாலர்கள் ஏற்றுமதி என்பது குறிப்பிடத்தக்க வளர்ச்சியாகும்.
மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம், மற்றும் ஜவுளித் துறை அமைச்சர் திரு பியூஷ் கோயல் விடுத்துள்ள ட்விட்டர் பதிவில், பிரதமர் நரேந்திர மோடியின் தலைமையின் கீழ் இந்தியா உலகின் மருந்துகள் சேவை மையமாக உருவெடுத்து வருவதாக கூறியுள்ளார்.
2013-14-ம் ஆண்டைக் காட்டிலும், கடந்த 2021-22-ம் ஆண்டில் இந்தியாவின் மருந்துகள் மற்றும் மருந்துப் பொருட்கள் ஏற்றுமதி இரண்டு மடங்கு அதிகரித்துள்ளதாக அவர் குறிப்பிட்டுள்ளார்.
முந்தைய நிதியாண்டு 2020-21-ல் செயல்திறனைக் அதிகரிப்பதற்காக மேற்கொள்ளப்பட்ட சிறப்பான கட்டமைப்புகள் காரணமாக, நாட்டின் மருந்து ஏற்றுமதியில் மீண்டும் 2021-22-ம் ஆண்டில் ஆரோக்கியமான செயல்திறனைப் பதிவு செய்தன. உலகளவில் நிலவிய வர்த்தக இடையூறுகள் மற்றும் கோவிட் தொடர்பான மருந்துகளுக்கான தேவை குறைந்த போதிலும் கடந்த 2021-22-ம் ஆண்டில் மருந்து ஏற்றுமதிகள் நேர்மறை வளர்ச்சியைத் தொடர்ந்தன. 15,175.81 மில்லியன் அமெரிக்க டாலர் உபரித் தொகையுடன் நாட்டின் வர்த்தக சமநிலை சாதகமாகத் தொடர்கிறது.
மருந்துகளுக்கான விலை, போட்டித்தன்மை மற்றும் நல்ல தரம் ஆகியவற்றின் காரணமாக, உலக அளவில் இந்திய மருந்து நிறுவனங்கள் உலகளவில் முத்திரை பதித்துள்ளன. உலகின் 60 சதவீத தடுப்பூசிகள் மற்றும் 20% மலிவு விலை மருந்துகள் இந்தியாவில் இருந்து ஏற்றுமதி செய்யப்படுகின்றன.
உலகளவில் மருந்து உற்பத்தியில் இந்தியா 3-வது இடத்தையும், அதன் மதிப்பில் 14-வது இடத்தையும் பெற்றுள்ளது. மருந்து உற்பத்தித் துறையின் வெற்றிக்குப் பின்னால் நமது உலகத் தரம் வாய்ந்த உற்பத்தித் திறன், வலுவான உள்கட்டமைப்பு, செலவு-போட்டித்தன்மை, பயிற்சி பெற்ற மனித மூலதனம் மற்றும் புதுமை கண்டுபிடிப்புகள் ஆகியவை அடங்கும். இந்திய மருந்துத் துறையின் தற்போதைய சந்தை அளவு சுமார் 50 பில்லியன் அமெரிக்க டாலர்கள்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821747
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 13.40 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1834084
மத்திய அமைச்சரவை
வாரணாசியில் உள்ள தேசிய விதை ஆராய்ச்சி மற்றும் பயிற்சி மையத்தில் சர்வதேச அரிசி ஆராய்ச்சி நிறுவனத்தின் தெற்காசிய பிராந்திய மையத்தை அமைக்க மத்திய அமைச்சரவை ஒப்புதல்
வாரணாசியில் உள்ள தேசிய விதை ஆராய்ச்சி மற்றும் பயிற்சி மைய வளாகத்தில் சர்வதேச அரிசி ஆராய்ச்சி நிறுவனத்தின், தெற்காசிய பிராந்திய மையத்தை  அமைக்க, பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
இந்த திட்டத்தின்கீழ், வாரணாசியில் அரிசியின் மதிப்பை கூட்டுவதற்கு உயர்திறன் மையம் அமைக்கப்படும். இதில், அரிசி மற்றும் நெற்பயிரின் தரத்தையும், எடையையும் மதிப்பிடும் திறன் பெற்ற நவீன மற்றும் சிறப்புவாய்ந்த ஆய்வகமும் அமைக்கப்படும். அரிசியின் மதிப்பை கூட்டுவதற்கான நடவடிக்கைகளில் ஈடுபட்டுள்ளவர்களின் திறனை மேம்படுத்துவதற்கான பணிகளை இந்த மையம் மேற்கொள்ளும்.
இது கிழக்கு இந்தியாவில் அமைக்கப்படும் முதலாவது சர்வதேச மையமாக இருக்கும். இந்தப் பிராந்தியத்தில் அரிசி உற்பத்தியை அதிகரிக்கவும், அதனை நீடித்திருக்கச் செய்யவும் இந்த மையம் முக்கியப் பங்கு வகிக்கும். இது கிழக்கு இந்தியாவிலும், இதேபோன்ற சுற்றுச்சூழலைக் கொண்டுள்ள மற்ற தெற்கு ஆசிய நாடுகள் மற்றும் ஆப்பிரிக்க நாடுகளிலும், உணவு உற்பத்தியை அதிகரிக்கவும், திறன் மேம்பாட்டை ஊக்குவிக்கவும் வழிவகை செய்யும் என்று எதிர்பார்க்கப்படுகிறது.
தெற்காசிய பிராந்திய மையத்தால் கிடைக்கும் பயன்கள்:
சிறப்பு அரிசி ரகங்களை உருவாக்குவதற்காக இந்தியாவின் அரிசி உயிரிபரவலாக்கலை பயன்படுத்திக் கொள்ள இந்த மையம் உதவும். இது, ஒவ்வொரு ஹெக்டேருக்கும் அதிக அளவில் விளைச்சலைப் பெறவும், ஊட்டச்சத்து அளவை அதிகரிக்கவும் இந்தியாவுக்கு உதவும். இந்தியாவின் உணவு மற்றும் ஊட்டச்சத்து பாதுகாப்பு விவகாரங்களுக்கும் தீர்வுகாணப்படும். நாட்டில் மதிப்புக் கூடுதல் அமைப்பு அடிப்படையிலான உற்பத்தி முறையை செயல்படுத்தச் செய்யவும் இந்த மையம் உதவும். இது சேதங்களைக் குறைத்து, மதிப்பைக் கூட்டி, விவசாயிகளுக்கு அதிக வருமானத்தை ஏற்படுத்தும். தெற்கு ஆசியா மற்றும் ஆப்பிரிக்க நாடுகளின் விவசாயிகள் மட்டுமன்றி, குறிப்பாக கிழக்கு இந்திய விவசாயிகள் பயனடைவார்கள்.
தெற்காசிய பிராந்திய மையத்தின் மேலாண்மை
சர்வதேச அரிசி ஆராய்ச்சி நிறுவனத்தின் தெற்காசிய பிராந்தியத்தை, சர்வதேச அரிசி ஆராய்ச்சி நிறுவனத்தின் அறங்காவலர்கள் வாரியம் நிர்வகிக்கும். சர்வதேச அரிசி ஆராய்ச்சி நிறுவனத்தின் ஊழியரை இயக்குநராக அறங்காவலர்கள் வாரியம் நியமிக்கும். சர்வதேச அரிசி ஆராய்ச்சி நிறுவனத்தின் தலைமை இயக்குநரைத் தலைவராகவும், இந்திய அரசின் வேளாண்மை, கூட்டுறவு மற்றும் விவசாயிகள் நலத் துறையின் செயலாளரை இணைத் தலைவராகவும் கொண்ட ஒருங்கிணைப்புக் குழு அமைக்கப்படும். இந்த ஒருங்கிணைப்புக் குழுவின் மற்ற உறுப்பினர்களாக இந்திய வேளாண் ஆய்வுக் கவுன்சிலின்  துணை இயக்குநர் , என்எஸ்ஆர்டிசி-யின் இயக்குநர், இந்தியாவில் உள்ள சர்வதேச அரிசி ஆராய்ச்சி நிறுவனத்தின் பிரதிநிதி, உத்தரப்பிரதேச மாநில அரசின் பிரதிநிதி, நேபாளம் மற்றும் வங்கதேச நாடுகளின் பிரதிநிதிகள், தனியார் துறை பிரதிநிதிகள் ஆகியோர் இடம்பெறுவார்கள்.
இந்த மையத்தை அமைப்பதற்காக இந்திய அரசின் வேளாண்மை, கூட்டுறவு மற்றும் விவசாயிகள் நலத் துறைக்கும், பிலிப்பைன்சில் உள்ள சர்வதேச அரிசி ஆராய்ச்சி நிறுவனத்துக்கும் இடையே புரிந்துணர்வு ஒப்பந்தம் கையெழுத்தாகும். வாரணாசியில் உள்ள தேசிய விதை ஆராய்ச்சி மற்றும் பயிற்சி மையத்தில் உள்ள கட்டமைப்பு மற்றும் நிலத்துடன் ஆய்வகம், அலுவலகங்கள், பயிற்சி வகுப்புகள் ஆகியவற்றுக்கான இடங்களை இந்திய அரசின் வேளாண்மை, கூட்டுறவு மற்றும் விவசாயிகள் நலத் துறை வழங்கும். இந்த மையம், 6 மாதங்களுக்குள் அமைக்கப்படும்.